Sóc enginyer industrial.
L'objectiu en la meva vida ha estat sempre
fer més i més productes
amb el mínim de material i de temps.
Quan treballava a Toyota,
tot el que sabia era com fer cotxes
fins que vaig conèixer el Dr. Akira Miyawaki,
qui va venir a la fàbrica a fer-hi un bosc
per tal que fos neutral en carboni.
Em va fascinar tant
que vaig decidir aprendre aquest mètode
unint-me a al seu equip com a voluntari.
Aviat, vaig començar a crear un bosc
al jardí de casa meva,
i així es troba al cap de tres anys.
Aquests boscos,
comparats amb una plantació convencional,
creixen 10 vegades més ràpid,
són 30 vegades més densos,
i tenen 100 vegades més biodiversitat.
Al cap de 2 anys de tenir aquest bosc al jardí,
vaig poder observar que l'aigua subterrània
no s'assecava a l'estiu,
el nombre d'espècies d'ocell en aquesta zona
es va doblar.
La qualitat de l'aire va millorar,
i vam començar a collir fruita de temporada
que creixia sense esforç
al bell mig del jardí de casa.
Jo volia fer-ne més d'aquests boscos.
Els resultats em van emocionar tant
que volia crear aquests boscos
amb la mateixa perspicàcia amb què fem cotxes
o escrivim software o fem qualsevol altra feina,
així que vaig fundar una companyia
que permet crear aquests boscos natius
i naturals, de principi a final.
Però per convertir la forestació en un negoci general
o una indústria, vam haver d'estandaritzar
el procés de creació d'un bosc.
Així que vam agafar el Toyoyta Production System
com a referència, de qualitat i eficiència
per al procés de creació d'un bosc.
Per exemple, el nucli del TPS,
Toyota Production System, es troba al heijunka,
que permet la construcció
de diferents models de cotxe
en una mateixa línia de muntatge.
Vam substituir aquests cotxes per arbres,
i ara podem fer boscos de diverses capes.
Aquests boscos fan ús al 100% de l'espai vertical.
Són tan densos
que no s'hi pot ni entrar.
Per exemple, podem crear un bosc de 300 arbres
en una àrea tan petita com 6 places d'aparcament.
Per tal de reduir costos i la nostra petjada de carboni,
vam començar a utilitzar biomassa local
per alterar el sòl i com a fertilitzant.
Per exemple, els cocos buits trinxats en
una màquina i barrejats amb palla d'arròs,
la pellofa d'arròs barrejada amb fems ecològics
es llança al sòl on
tenim plantat el bosc.
Una vegada plantat, utilitzem herba o palla d'arròs
per cobrir el sòl
perquè tota l'aigua amb què es rega
no s'evapori altra vegada a l'atmosfera.
I fent servir aquestes improvitzacions
tan simples, podem crear un bosc
per a un preu més baix que el d'un iPhone.
Avui, estem creant boscos a cases,
a escoles, fins i tot a fàbriques amb
els empresaris. Però no n'hi ha prou.
Hi ha un nombre molt gran de persones
que vol posar-se a treballar.
I volem que sigui possible.
Estem treballant en una plataforma online
on compartirem la nostra metodologia
de manera oberta
amb la qual tothom
pot creat el seu propi bosc
sense la nostra presència física,
fent servir la nostra metodologia.
Clicant en un botó,
poden saber totes les espècies natives
d'allà on viuen.
Instal·lant una petita eina de sondeig
al lloc indicat, podem testar el sòl,
i després donar instruccions pas a pas
per la creació a distància d'un bosc.
També podem seguir el creixement del bosc
sense haver de ser-hi presents.
Aquesta metodologia, crec,
té potencial.
Compartint, podem recuperar els nostres boscos.
Ara, quan aneu a casa,
si veieu un tros de terra estèril,
recordeu que pot ser un bosc en potència.
Moltíssimes gràcies. Gràcies.
(Aplaudiments)